РЕГЛАМЕНТ (ЕО) № 569/2007 НА КОМИСИЯТА
от 24 май 2007 година
за изменение на Регламент (ЕО) № 210/2007 за дерогация от Регламент (ЕО) № 1282/2006 по отношение на срока на валидност на лицензиите за износ с предварително фиксиране на възстановяването в сектора на млякото и млечните продукти
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Регламент (ЕО) № 1255/1999 на Съвета от 17 май 1999 година относно общата организация на пазара на мляко и млечни продукти (1), и по-специално член 31, параграф 14 от него,
като има предвид, че:
(1)
Член 8 от Регламент (ЕО) № 1282/2006 на Комисията от 17 август 2006 година за определяне на специалните подробни правила за прилагането на Регламент (ЕО) № 1255/1999 на Съвета по отношение на лицензиите за износ и възстановяванията при износ за мляко и млечни продукти (2) определя срока на валидност за лицензиите за износ.
(2)
Като предпазна мярка, целяща защитата на бюджета на Общността от излишни разходи и избягването на спекулативно прилагане на схемата за възстановявания при износ в сектора на млечните продукти, Регламент (ЕО) № 210/2007 на Комисията (3) предвижда, чрез дерогация от Регламент (ЕО) № 1282/2006, срокът на валидност на лицензиите за износ за млечни продукти, за които са подадени заявления след 1 март 2007 г., да се ограничи до 30 юни 2007 г.
(3)
Непосредственото наблюдение както на вътрешния, така и на световния пазар показа, че за лицензиите постепенно може отново да бъде установен по-дълъг срок на валидност без никаква опасност от нарушаване на правилното функциониране на общата организация на пазара. Следователно е целесъобразно Регламент (ЕО) № 210/2007 да бъде изменен.
(4)
Предвидените в настоящия регламент мерки са в съответствие със становището на Управителния комитет по млякото и млечните продукти,
ПРИЕ НАСТОЯЩИЯ РЕГЛАМЕНТ:
Член 1
Член 1 от Регламент (ЕО) № 210/2007 се заменя със следния текст:
„Член 1
Чрез дерогация от член 8 от Регламент (ЕО) № 1282/2006, срокът на валидност на лицензиите за износ с предварително фиксиране на възстановяването, за които са подадени заявления преди 14 юни 2007 г., изтича по отношение на посочените в буква в) от същия член продукти на 30 юни 2007 г.“
Член 2
Настоящият регламент влиза в сила в деня на публикуването му в Официален вестник на Европейския съюз.
Прилага се от 25 май 2007 година.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 24 май 2007 година.